Source: https://www.riigiteataja.ee/akt/406042018058
Timestamp: 2019-12-08 17:25:40+00:00
Document Index: 6519531

Matched Legal Cases: ['§ 2', '§ 3', '§ 4', '§ 36', '§ 2', '§ 3', '§ 4']

Saue valla likviidsete varade paigutamise ning kasutuselevõtmise tingimused ja kord – Riigi Teataja
Saue valla likviidsete varade paigutamise ning kasutuselevõtmise tingimused ja kord
Saue valla likviidsete varade paigutamise ning kasutuselevõtmise tingimused ja kord - sisukord
§ 2 Piirangud likviidsete varade paigutamisel ja tehingute tegemisel
§ 3 Likviidsus- ja investeerimisportfell
§ 4 Finantsriskidest tulenevad piirangud
RT IV, 06.04.2018, 58
Vastu võetud 28.03.2018 nr 4
Määrus kehtestatakse kohaliku omavalitsuse üksuse finantsjuhtimise seaduse § 36 lõigete 11 ja 4 alusel.
(1) Määrusega sätestatakse Saue valla (edaspidi valla) likviidsete varade paigutamise ning kasutuselevõtmise tingimused ja kord.
(2) Valla likviidsed varad on raha ja pangakontodel olevad vahendid, rahaturu- ja intressifondide aktsiad ja osakud ning soetatud võlakirjad.
§ 2. Piirangud likviidsete varade paigutamisel ja tehingute tegemisel
Vald võib likviidsete varadena omada:
1) hoiuseid krediidiasutustes, kui krediidiasutusel või selle emaettevõtja või filiaalina tegutseval välisriigi krediidiasutusel ei ole rahvusvaheliselt tunnustatud reitinguagentuuride määratletuse kohaselt krediidireiting väiksem kui P-1 (Moody’s) või selle ekvivalent;
2) võlakirju, mille emitendi krediidireiting ei ole väiksem kui A2 (Moody’s) või P-1 (Moody’s) või nende ekvivalent;
3) sularaha kuni 10 000 (kümme tuhat) eurot.
§ 3. Likviidsus- ja investeerimisportfell
(1) Valla rahalised vahendid jagatakse likviidsus- ja investeerimisportfelliks.
(2) Likviidsusportfell peab katma vähemalt ühe kuu valla rahalised vajadused.
(3) Riigieelarvest vallale üle kantud sihtotstarbelised vahendid kuuluvad likviidsusportfelli.
(4) Likviidsusportfelli kuuluvaid varasid võib hoida nõudmiseni ja kuni ühekuise tähtajaga tähtajalistel hoiustel.
(5) Valla rahalised vahendid, mis ei kuulu likviidsusportfelli, kuuluvad investeerimisportfelli.
(6) Valla rahalisi vahendeid, mis kuuluvad investeerimisportfelli, võib investeerida vastavalt §-le 2 järgmistesse finantsinstrumentidesse:
2) võlakirjad;
(7) Investeerimisportfelli kuuluvaid rahalisi vahendeid võib paigutada:
1) kuni 100% nõudmiseni ja tähtajalistesse hoiustesse;
2) kuni 50% võlakirjadesse.
§ 4. Finantsriskidest tulenevad piirangud
(1) Valla raha, väärtpaberite ning muu finantsvara paigutamisel tuleb arvestada ja juhtida järgmisi valla raha haldamisega seotud finantsriske:
4) krediidirisk.
(2) Likviidsusrisk käesoleva määruse tähenduses on oht, et vallal ei ole piisaval hulgal likviidseid rahalisi vahendeid valla finantskohustuste kohaseks täitmiseks. Likviidsusriski juhtimise eelduseks on vastavale väärtpaberile likviidse teisese turu olemasolu, kus vajadusel oleks võimalik turuhinda mõjutamata teostada tehinguid kiiresti ja suurtes kogustes.
(3) Valuutarisk käesoleva määruse tähenduses on oht, et valuutakursside muutumine mõjutab valla finantsvarade ja -kohustuste väärtust. Valuutariski juhtimiseks tuleb valla rahaliste vahendite paigutamisel vältida valuutariski võtmist. Finantsvarasid ja -kohustusi, mis on eurodes, loetakse valuutariski vabaks.
(4) Intressirisk käesoleva määruse tähenduses on oht, et intressimäärade muutumine mõjutab investeeringute ja nendelt saadava tulu väärtust ning finantskohustustega seotud kulude suurust. Intressiriski juhtimiseks sõlmitakse vajadusel fikseeritud või ujuva intressiga lepinguid.
(5) Krediidirisk käesoleva määruse tähenduses on oht, et tehingu vastaspoole kohustuste mittekohasest täitmisest tekib kahju. Tehingu vastaspoole finantsseisundi hindamiseks kasutatakse rahvusvaheliste reitinguagentuuride Moody’s või Standard & Poor’s krediidireitingut.